LIETUVOS RESPUBLIKOS SVEIKATOS APSAUGOS MINISTRO

Į S A K Y M A S

**DĖL LIETUVOS RESPUBLIKOS SVEIKATOS APSAUGOS MINISTRO
2007 M. RUGPJŪČIO 6 D. ĮSAKYMO Nr. V-653 „DĖL PAKAITINIO GYDYMO SKYRIMO IR TAIKYMO PRIKLAUSOMYBEI NUO OPIOIDŲ GYDYTI IR PAKAITINIŲ OPIOIDINIŲ VAISTINIŲ PREPARATŲ IŠRAŠYMO, IŠDAVIMO, LAIKYMO IR APSKAITOS ASMENS SVEIKATOS PRIEŽIŪROS ĮSTAIGOSE TVARKOS APRAŠŲ PATVIRTINIMO“ PAKEITIMO**

2011 m. lapkričio 15 d. Nr. V-972

Vilnius

Pakeičiu Pakaitinių opioidinių vaistinių preparatų išrašymo, išdavimo, laikymo ir apskaitos asmens sveikatos priežiūros įstaigose tvarkos aprašą, patvirtintą Lietuvos Respublikos sveikatos apsaugos ministro 2007 m. rugpjūčio 6 d. įsakymu Nr. V-653 „Dėl Pakaitinio gydymo skyrimo ir taikymo priklausomybei nuo opioidų gydyti ir Pakaitinių opioidinių vaistinių preparatų išrašymo, išdavimo, laikymo ir apskaitos asmens sveikatos priežiūros įstaigose tvarkos aprašų patvirtinimo“ (Žin., 2007, Nr. [90-3587](https://www.e-tar.lt/portal/lt/legalAct/TAR.0D3F947E0AC8)):

1. Išdėstau 4 punktą taip:

„4. Pakaitiniai opioidiniai vaistiniai preparatai laikomi vadovaujantis Narkotinių vaistinių preparatų ir specialiųjų receptų blankų laikymo ir įtraukimo į apskaitą asmens sveikatos priežiūros įstaigose specialiųjų reikalavimų aprašo, patvirtinto Lietuvos Respublikos sveikatos apsaugos ministro 2006 m. gruodžio 13 d. įsakymu Nr. V-1051 (Žin., 2006, Nr. [138-5283](https://www.e-tar.lt/portal/lt/legalAct/TAR.E4F6DF4878CF); 2011, Nr. [102-4786](https://www.e-tar.lt/portal/lt/legalAct/TAR.1AB88827483A)) (toliau – Specialiųjų reikalavimų aprašas), nustatyta tvarka.“

2. Išdėstau 8 punktą taip:

„8. ASPĮ pakaitinių opioidinių vaistinių preparatų apskaita tvarkoma Specialiųjų reikalavimų aprašo nustatyta tvarka.“

3. Pripažįstu netekusiu galios 9 punktą.

SVEIKATOS APSAUGOS MINISTRAS RAIMONDAS ŠUKYS